open-index/open-wikipedia-markdown huggingface dataset:
Antti Tikkanen

**Antti Tikkanen** (s. 3. toukokuuta 1980 Oulainen) on suomalainen viulisti. Hän on lähtöisin Pohjois-Pohjanmaalta mutta on sittemmin asettunut Helsinkiin. Hän aloitti viulunsoiton 7-vuotiaana ja pääsi vuonna 1997 opiskelemaan Sibelius-Akatemiaan, jossa häntä opetti aluksi Lajos Garam ja sitten Mi-kyung Lee. Hänen muita opettajiaan ovat olleet Zinaida Gilels, Pavel Vernikov ja Kreeta-Maria Kentala (barokkiviulu) sekä Eurooppalaisessa kamarimusiikkiakatemiassa Hatto Beyerle ja Johannes Meissl.

Tikkanen on esiintynyt keskeisimpien suomalaisorkesterien solistina ja toiminut kamarimusiikin puolella jousikvartetti Meta4:n jäsenenä. Hän on järjestänyt Kamari Soi! -tapahtumaa Oulaisissa ja perustanut viulistipuolisonsa Minna Pensolan kanssa Punavuoren Kamarimusiikkiyhdistyksen Helsingissä. Vuonna 2014 hänestä tuli Suomalaisen barokkiorkesterin taiteellinen johtaja. Hän käyttää instrumenttinaan Suomen Kulttuurirahaston *Ex-Berglund*-viulua (Stradivarius).

Vuonna 2021 Tikkanen ja Minna Pensola valittiin Kuhmon kamarimusiikkijuhlan taiteellisiksi johtajiksi.

## Lähteet
Jätkäsaaren peruskoulu

**Jätkäsaaren peruskoulu** on Helsingin Jätkäsaaressa sijaitseva peruskoulu. Koulussa toimivat luokat 1–9.

Rakennus valmistui vuonna 2019. Sen pinta-ala on 8&nbsp;500 neliömetriä, tilavuus noin 40&nbsp;000 kuutiota ja siinä on kolme kerrosta. Rakennuksen on suunnitellut Aarti Ollila Ristola Arkkitehdit Oy. Jätkäsaaren koulu valittiin vuoden 2019 betonirakenteeksi. Rakennuksessa on 800 ikkunaa, eli yhtä monta kuin oppilaita koulussa. 

Koulussa on paljon avonaista tilaa, josta on tullut paljon kritiikkiä. Avoimen tilan on koettu häiritsevän keskittymistä ja opettamista. Opettajien ja oppilaiden vanhempien kritiikin myötä Helsingin kaupunki muutti linjaustaan ja jatkossa kouluissa on enemmän suljettuja tiloja. Akustisesti avoimet tilat ovat meluisia, jotka haittaa keskittymistä.  

## Lähteet

## Aiheesta muualla
* Viralliset sivut
Crimson Peak (yhtye)

**Crimson Peak** on kuusihenkinen suomenruotsalainen yhtye. Omien sanojensa mukaan yhtyeen soittama musiikki on indie folkia. Crimson Peak perustettiin vuonna 2016 Karjaalla. Heidän esikoissinglensä *Mountainside* valittiin vuoden suomenruotsalaiseksi kappaleeksi vuonna 2018. Yhtye osallistui myös Emergenza-festivaaleille vuonna 2017 ja sijoittui Suomen finaalissa kolmanneksi. 

## Singlet
**Mountainside* (2018)
**Your Voice* (2018)
**Come Alive* (2019)

## Lähteet
*Finlandssvenska bandet Crimson Peak går från klarhet till klarhet 
*Crimson Peak Emergenza-sivustolla
*Yhtyeen kotisivut 

### Viitteet
Dąbiejärvi

**Dąbie** () on Puolan neljänneksi suurin järvi. Se sijaitsee Szczecinin vieressä. Järven pinta-ala on 56 km² ja tilavuus 128&nbsp;500&nbsp;000 m³. Järven laskujoki on Puolan toiseksi pisin joki, Itämereen laskeva Oder.

## Lähteet

## Aiheesta muualla
Mafia Honey

**Mafia Honey** on nelihenkinen suomalainen rock-yhtye.  Mafia Honey perustettiin vuonna 2016 Helsingissä. Vuonna 2018 yhtye julkaisi ensimmäiset singlensä "Koira" ja "Rakastutaan". Vuonna 2019 ilmestyi sekä yhtyeen kolmas single "Yhdeksän elämää" että esikoisalbumi *[[Mafia Honey (albumi)|Mafia Honey]]*, joka sisältää kaikki yhtyeen singlet. Yhtyeen kaikki kappaleet ovat solisti Salla-Marja Hätisen sävellyksiä ja sanoituksia.

## Diskografia
### Albumit

### Singlet

## Lähteet
Peeter

**Peeter** on miehen etunimi. Suomessa nimi Peeter on kesäkuun 2019 loppuun mennessä annettu alle 608 miehelle. Peeter on yksi muunnelma raamatusta peräisin olevasta etunimestä nimestä Pietari. 

## Tunnettuja Peeterejä
* Peeter Järvelaid (s. 1957), virolainen oikeustieteilijä ja historioitsija
* Peeter Kümmel (s. 1982), virolainen maastohiihtäjä
* Peeter Oja (s. 1960), virolainen näyttelijä
* Peeter Põld (1878–1930), virolainen pedagogi, koulunjohtaja ja poliitikko
* Peeter Saul (1932–2014), virolainen kapellimestari ja pianisti
* Peeter Sauter (s. 1962), virolainen kirjailija, kääntäjä ja näyttelijä
* Peeter Süda (1883–1920), virolainen urkumusiikin säveltäjä
* Peeter Tarvel (1894–1953), virolainen historioitsija

## Lähteet
Samsung Galaxy S9

**Samsung Galaxy S9** on korealaisen Samsung Electronicsin helmikuussa 2018 Barcelonan Mobile World Congressissa esittelemä älypuhelin. Se tuli myyntiin ympäri maailmaa 16. maaliskuuta 2018.

## Käyttöjärjestelmä
Puhelin julkaistiin Android 8 "Oreo" -käyttöjärjestelmällä, jonka päällä oli Samsung Experience -käyttöliittymä. Joulukuussa 2018 puhelimelle julkaistiin Android 9 "Pie" -käyttöjärjestelmä, jossa käyttöliittymänä toimii One UI.

## Arvostelut
Puhelinvertailu-sivuston testissä S9 sai 4/5 tähteä. Juha Kokkosen arvostelu io-tech.fi-sivustolla otti huomioon muun muassa 4K-videokuvauksen. Muropaketin arvostelussa huomattiin, että Samsung on onnistunut parantamaan edellisen vuoden lippulaivamallia entisestään.

## Ominaisuudet
Puhelin painaa 163 grammaa, ja sen mitat ovat 147,7 × 68,7 × 8,5 millimetriä. Siinä on lasinen näyttö ja takaosa, ja reunat ovat tehty alumiinista. Näyttä on 5,8 tuuman Super AMOLED-näyttö, jonka tarkkuus on 2 960 × 1 440 pikseliä. Puhelimessa on versiosta riippuen 64-256 gigatavua flash-muistia ja neljä gigatavua RAM-muistia. Takakamerassa on 12 megapikseliä ja etukamerassa kahdeksan. Sen lisäksi puhelimessa on kahden megapikselin iiriksen skannaukseen tarkoitettu kamera.

## Lähteet

## Aiheesta muualla
* Virallinen sivusto
Molly of Denali

***Molly of Denali*** on yhdysvaltalais-kanadalainen animaatio-tv-sarja jonka Atomic Cartoons ja WGBH Kids luovat PBS Kids ja CBC Television. Se esittäminen aloitettiin 15. heinäkuuta 2019.

Sarja seuraa 10-vuotiasta Mollyä, Alaskan alkuperäiskansojen tytöt kuvitteellisesta Qyahin kylästä, sekä hänen perhettään, ystäviä ja muita asukkaita. Hänen perheensä johtaa Denali Trading Postia.

## Lähteet
Pikaliitin

**Pikaliitin** on kaivinkoneissa käytettävä kauhan tai muun työlaitteen kiinnitystapa. Perinteisesti kauha kiinnitetään suoraan puomiin tapeilla kauhankäännön nivelpisteisiin. Pikaliitin kiinnitetään puomin päähän kauhan tilalle ja itse työlaite kiinnitetään tähän. Tällöin kauha siirtyy liittimen verran eteenpäin nivelpisteestä, mikä pienentää sen vääntöä jonkin verran. Pikaliittimen etuna on nopeampi, helpompi ja jopa ohjaamosta käsin tehtävä kauhan vaihto. Haittoja ovat lisäpaino ja heikentynyt vääntö.

Pikaliitin voi olla myös rakennettu osaksi kallistinta tai rototilttiä (yhdistetty kauhanpyöritin ja kallistaja).

Pikaliittimiä on useita eri malleja ja niistä on yleensä myös eri kokoja, mikä tavallisesti ilmaistaan kaivinkoneen massalla. Pikaliitintyyppi vaatii kauhaan vastaavan vastakappaleen eli sovitteen.

Pikaliittimiä:
*S-liitin. Kokoja kuten S30, S45, S50, S60, S70, S80. Numero on tapin halkaisija millimetreinä. Kauhan sovite on kaksi päästään kiinnitettyä tappia. Puomin pikakiinnike on mekaanisesti tai hydraulisesti liikutettava hahlo, toinen hahlo on kiinteä. Symmetrisen S-liittimen etu on mahdollisuus kiinnittää kauha myös toisinpäin, eli kauhaa voidaan käyttää kuokka- tai lapioasennossa.
*NTP-10, NTP-20, NTP-30, NTP-40.
Merisinappi

**Merisinappi** eli **euroopanmerisinappi** (*Cakile maritima*) on ristikukkaiskasvi, joka kuuluu merisinappien (*Cakile*) sukuun. Yksivuotinen merisinappi kasvaa hiekkaisilla merenrannoilla. Merisinappi on Hangon nimikkokasvi.

## Kuvaus
### Varsi ja lehdet
Merisinappi kasvaa noin 15–40 senttimetriä korkeaksi. Sen varret ovat kohenevia, paljaita ja yleensä tyvestä haarovia. Lehdet ovat kierteisesti, pariliuskaiset. Tasasoukkien liuskojen leveys on noin 1–2 millimetriä.

### Kukat
Kukkien teriöt sinertävänpunaisia tai miltei valkoisia. Noin 6–10 millimetriä pitkiä terälehtiä neljä niin kuin myös verholehtiä. Heteitä kuusi, kaksi lyhyttä ja neljä pitkää.  yhdyslehtinen missä yksi vartalo ja yksi luotti. Kukinto on terttu.

### Hedelmä
Hedelmät ovat lituja, jossa on kaksi siementä. Litu on puikean suikea, särmikäs ja tylpähkö. Pituus noin 1,5–2 senttimetriä. Lituperä on noin 7 millimetriä pitkä. Hedelmän ylempi osa irtoaa aallokossa ja kulkeutuu uusille kasvupaikoille, alempi lituosa jää vanhalle kasvupaikalle varmistamaan lajin säilymisen.

### Kasvupaikat ja levinneisyys
Merisinappi kasvaa merenrantahietikoilla tai sorarannoilla, etenkin kasvijätekasoilla esimerkiksi rakkoleväkasoissa. Merisinappi on vaihteleva laji, jolla on useita alalajeja. Suomen rannoilla kasvaa myös sen alalaji liuskamerisinappi (*Cakile maritima* subsp. *baltica*), joka on Itämeren rannoilla endeeminen kasvi. Merisinappi on pioneerilaji, jonka juuristo sitoo irtonaista hiekkaa.

Suomessa Selkämeren rannikolla merenkurkkuun asti, Perämerellä se on harvinaisempi, Ahvenanmaalla ja Lounais-Suomessa. Muualla sitä tavataan rannikoilla Euroopassa, Pohjois-Amerikassa, Pohjois-Afrikassa, Aasiassa ja Australiassa.

## Kuvia

Sea rocket (3393921349).jpg
Cakile maritima.jpeg
Cakile maritima in Ohope Beach 01.jpg
Cakile maritima 6194.JPG
Sea rocket beside the sea (5473364546).jpg
Cakile maritima fruit3 (15003426462).jpg
Cakile maritima fruit7 (14980796056).jpg
Cakile maritima MHNT.BOT.2011.18.15.jpg
C.maritima-seeds-1.jpg


## Lähteet
* 
* 

### Viitteet

## Aiheesta muualla
* 
* Pohjolan kasvien pauloissa: ''Cakile maritima'' subsp. ''baltica'' – merisinappi euroopanmerisinappi subsp. liuskamerisinappi
* 
*
Luettelo suomalaisista autoista

Tämä on **luettelo [[Suomi|suomalaisista]] autoista**.

Kuorma-automerkeistä Sisu on suurin. Sisu on myös tällä hetkellä Suomessa ainoa, jota valmistetaan edelleen. Suomessa ei ole varsinaisesti koskaan perustettu henkilöautomerkkiä. Kuitenkin Suomessa on valmistettu esimerkiksi Mercedes-Benz-autoja. 1970-luvulla on valmistettu Teijo-pakettiautoja.

## Nykyisin valmistettavat automerkit
# Sisu Auto

## Henkilö- ja pakettiautot
# Elcat
# Finlandia (auto)
# Korvensuu
# Teijo (auto)
# Wiima

## Kuorma-autot

# Hollming
# Sisu Auto
# Vanajan Autotehdas

## Linja-autot
Linja-autot on perinteisesti valmistettu kahdessa osassa; yksi tehdas valmistaa alustan, ja toinen tehdas valmistaa korin. Lisäksi on tehty yhtenäisrakenteisia autoja, jotka valmistetaan suoraan valmiiksi tuotteeksi. Minibussien tapauksessa kori voi sisältyä jo alustaan, jolloin "koritehdas" vain sisustaa korin. Linja-auton merkki tarkoittaa perinteisesti alustan merkkiä, koreilla ei yleensä ollut minkäänlaisia mallimerkintöjä ennen 1970-lukua, joskin Suomen Linja-autohistoriallinen Seura on antanut korikoodeja osalle vanhoista koreista.

### Alustavalmistajat
Varhaiset linja-autoalustat pohjautuivat usein kuorma-autoihin. Myöhemminkin alustavalmistajat olivat yleensä myös kuorma-autovalmistajia.

### Yhtenäisrakenteisten autojen valmistajat

### Koritehtaat ja pienkaluston sisustajat
Suomessa on ollut runsaasti pieniä korivalmistajia, jotka ovat valmistaneet ehkä vain muutamia koreja. Lisäksi monilla liikennöitsijöillä on ollut omaa korituotantoa. Varhaisista ja lyhytikäisistä valmistajista on niukasti tietoja, ja seuraavasta luettelosta voi puuttua tällaisia valmistajia.

Suomen Linja-autohistoriallisen Seuran mukaan koritehtaista olivat merkittävimpiä: Ajokki, Autokori, Haldin (Boxer), Delta-Plan, Helko, Kabus, Kiitokori, Kutter, Kuopion Liikenne, Lahden Autokori, Lavian Autokori, Lehdon Autokori, Nummela, Taivalkori, Trafora ja Wiima. Lisäksi Kaipio oli alkuaikoina merkittävä koritehdas, mutta sen tuotanto päättyi jo varhain.

## Kirjastoautot
Linja-autojen tapaan myös kirjastoautot koostuvat usein alustasta ja korista. Alustana on usein linja-autoalusta, mutta myös kuorma-autoalustoja on käytetty. Merkittäviin valmistajiin kuuluvat Erikoiskori, Kiitokori ja Vähämaa.

### Alustavalmistajat

### Yhtenäisrakenteiset mallit

### Koritehtaat

## Myymäläautot
Myös myymäläautoissa on käytetty linja-autoalustoja. Koreja ovat valmistaneet ainakin Autokori, Erikoiskori, Kara-Perävaunu, Kiitokori, sekä Penko.

## Lähteet
Łask

**Łask** on kaupunki Łódźin voivodikunnassa Keski-Puolassa. Se on Łaskin piirikunnan keskuskaupunki ja sijaitsee noin 30 kilometriä Łódźista länteen. Kaupungissa asui vuoden 2019 arvion mukaan 17&nbsp;143 asukasta. Łask on tunnettu tekstiiliteollisuudestaan.

## Ystävyyskaupungit
*  Dannenberg, Saksa
*  Lahoysk, Valko-Venäjä

## Lähteet

## Aiheesta muualla
Carl Leberecht

**Carl "Karl" Alexander von Leberecht** (1749 tai 1755 Meiningen, Saksi-Meiningenin herttuakunta – 1827 Pietari, Venäjän keisarikunta) oli saksalainen mitalitaiteilija ja kuvanveistäjä, joka työskenteli Venäjällä keisarillisessa akatemiassa ja Pietarin rahapajassa.

## Historia
Meiningenissä syntynyt Leberecht oli 1770-luvun puolivälissä Schwarzilla puutavarayrityksen harjoittelijana. Hän saapui Berliinistä Venäjälle 1770-luvun puolessavälissä, ja aloitti Pietarin rahapajan kaivertajana vuonna 1775. Vuonna 1783 hänet lähetettiin kehittämään taideosaamistaan Roomaan, jossa häntä innoittivat klassisen ajan suuntaukset. Palattuaan Venäjälle vuonna 1785 hän aloitti työt Katariina Suuren veistettyjen kivien kabinetissa.

Leberecht valmistui Pietarin Repin-instituutin taideakatemiasta vuonna 1794 ja sai samana vuonna Venäjän kansalaisuuden. Hän toimi Pietarin rahapajan johtavana mitalitaiteilijana vuodesta 1799 alkaen ja sai Keisarillisen taideakatemian kunniajäsenyyden vuonna 1800. Vuodesta 1800 kuolemaansa saakka hän toimi myös opettajana Kuvataideakatemiassa, jossa hän opetti teräksen, kiven ja metallin leikkaamista ja käsittelyä. Leberecht toimi myös muun muassa Maria Fjodorovnan kivenkäsittelyn opettajana.

Leberecht on suunnitellut useita kymmeniä mitaleita sekä useita kolikkoja. Hän oli myös Berliinin ja Tukholman akatemioiden kunniajäsen. Hän vaikutti venäläisen mitalitaiteen suuntauksiin ja niiden kehitykseen 1800-luvulla. Ansioistaan hänelle myönnettiin tunnustuksena Pyhän Annan ritarikunnan toisen luokan ansioristi.

Leberechtin merkittävimmät teokset oli omistettu ajan historiallisille tapahtumille tai valtiomiehille. Eräässä hänen mitalissaan kuvataan Venäjän Turkin kanssa solmimaa Aleksandr Suvorovin rauhansopimusta Venäjän-Turkin sodan päätteeksi vuonna 1791. Mitalia säilytetään Moldovan kansallisen arkeologian ja historian museossa. Muut hänen kaivertamansa mitalit käsittelivät muun muassa Pietarin 100-vuotisjuhlavuotta, Pultavan muistomerkin avajaisia, Pietarin uuden pörssin avaamista sekä Riian Venäjään-liittämisen 100-vuotisjuhlavuotta. Leberechtin suunnittelemiin tunnustuksiin kuuluu myös suomalaiselle lähetyskunnalle valmistamat muistomitalit vuoden 1808 suomen liittämiseksi venäjän suuriruhtinaskuntaan.

Leberechtille myönnettiin 2. asteen Pyhän Annan ritarikunnan ritarimerkki. Hän oli Pietarin, Berliinin jaTukholman taideakatemian kunniajäsen.

## Lähteet
Presbyteerinen kirkko Irlannissa

**Presbyteerinen kirkko Irlannissa** (, , ulsterin skotiksi *Prisbytairin Kirk in Airlann*) on presbyteriaaninen kirkko, joka toimii Irlannissa ja Pohjois-Irlannissa. Sillä on yhteensä 536 seurakuntaa ja noin 225 000 jäsentä. Se on Pohjois-Irlannin suurin protestanttinen kirkkokunta.

## Historia
Presbyteerinen kirkko Irlannissa perustettiin vuonna 1840, kun kaksi presbyteerikirkkoa, jolloin Ulsterin synodi ja Secession Synod yhdistyivät. Tämä tapahtui Belfastissa 10. heinäkuuta 1840 ensimmäisessä Presbyteerisen kirkon Irlannissa yleiskokouksessa. Kirkon juuret ovat skottien muuttoliikkeessä Ulsterin 1600-luvun alussa. Kirkon vanhin seurakunta on Antrimin Ballycarryssä sijaitseva vuonna 1613 perustettu seurakunta ja uusin Dublinin kreivikunnan Donabateen vuonna 2010 perustettu seurakunta.

## Organisaatio ja jäsenmäärä
Kirkon järjestys on presbyteerinen ja sen kaikilla hallintotasoilla on sekä pastoreita että maallikkoja. Seurakuntatasoa ylempänä ovat alueelliset presbyteeriot (*presbytery*), joitten yläpuolella puolestaan on yleiskokous *General Assembly*), joka on kirkon korkein päätöksentekoelin. Sen tehtäviin kuuluu myös valita joka vuosi moderaattori (*Moderator*), joka edustaa kirkkoa julkisesti ja on tehtävässään vuoden verran. Varsinaisesti kirkon peruskirja, *The Code*, määrittelee kirkon kuninkaaksi ja pääksi *[[Jeesus Kristus|Herran Jeesuksen Kristuksen]]*.

Kirkolla on yhteensä 536 seurakuntaa, joissa on yhteensä noin 225 000 jäsentä. Se on Pohjois-Irlannin suurin protestanttinen kirkkokunta.

## Teologia
Kirkon teologinen perusta on reformoitu. Se korostaa Jumalan kaikkivaltiutta, Kristuksen kuninkuutta ja Raamatun auktoriteettia.

Vuoden 2018 kesäkuussa kirkon yleiskokouksessa Belfastissa kirkko otti voimakkaasti kantaa samaa sukupuolta olevien parisuhteisiin, mikä osaltaan oli reaktiota niin ikään presbyteerisen Skotlannin kirkon päätökseen edistää samaa sukupuolta olevien parien vihkimistä. Presbyteerinen kirkko Irlannissa linjasi, että kirkko kutsuu kaikkia halukkaita jumalanpalveluksiinsa ja pastoraalisen hoivan piiriin, mutta parisuhteessa samaa sukupuolta olevien kanssa elävät henkilöt eivät voi olla kirkon täysimääräisiä jäseniä vaikka kävisivät säännöllisesti sen jumalanpalveluksissa. Myöskään näiden pariskuntien lapsia ei voida kastaa kirkon jäseniksi. Kirkko perusteli päätöstään sillä, että kirkon täysimääräisten jäsenten tulisi tunnustaa uskoaan elämällä Jumalan sanan eli Raamatun opetuksen mukaista elämää, jollaisen elämäntavan kanssa homoseksuaalisuuden harjoittaminen on ristiriidassa. Kirkko haluaa kutsua ihmisiä armoon, mutta ei halua sitä sekoitettavan *moraaliseen välinpitämättömyyteen tai Jumalan Sanan vastaiseen käytökseen*.

## Lähteet

## Aiheesta muualla
*Kirkon kotisivut
Osmo Ilmari Lampinen (dosentti)

**Osmo Lampinen** (9. marraskuuta 1948 – 7. huhtikuuta 2021) oli suomalainen dosentti ja valtiotieteen tohtori. Hänen väitöskirjansa käsitteli tieteen ja politiikan suhdetta sekä tutkimustiedon hyödyntämistä poliittisessa päätöksenteossa. Lampisesta kehkeytyi yhteiskunnallinen keskustelija, erityisalana koulutuspolitiikka. ''Tiedepolitiikka''-lehden päätoimittajana hän toimi 1992–1999.

Osmo Lampinen vietti nuoruutensa Outo­kummussa. Ylioppilastutkinnon hän suoritti Lahden lyseossa vuonna 1968. Yliopisto-opinnot Lampinen suoritti Helsingin yliopistossa. Hän väitteli tohtoriksi vuonna 1992, ja hänen väitöskirjansa nimi oli *The utilization of social science research in public policy*.

Lampinen on työskennellyt opetusministeriön virkamiehenä. Hänen päätyökseen muodostui ammattikorkeakoulujen luominen ja perustaminen. Lampinen toimi myös sekä Vantaan väli­aikaisen ammatti­korkea­koulun että Humanistisen ammatti­korkea­koulun rehtorina.

Ammattikorkeakoulun luomistyö kiteytyi duaalimalliin, missä ammattikorkeakoulut ovat ammattisuuntautuneina tasavertaisia yliopistojen tieteellisen painotuksen kanssa. Duaalimalli sai vaikutteita sekä keskieurooppalaisista että amerikkalaisista korkeakoulujärjestelmistä. Työskentely OECD:n sihteeristössä (1982) loi perustan kansainväliselle näkemykselle.

Eräs merkkipaalu on Osmo Soininvaaran kanssa kirjoitettu teos *Suomi 1980-luvulla, Pehmeän kehityksen tie*. Kirjassa korostuvat ekologinen ja sosiaali­poliittinen näkökulma. Kansalais­palkan luominen oli siinä keskeisenä ajatuksena. Erityisen mielenkiinnon kohteena Lampisella on ollut Unkarin historia, yhteiskunta ja kulttuuri. Aiheesta hän kirjoitti teoksen unkarilaisista vähemmistöistä maan ulkopuolella.

## Kirjallisuus

* Lampinen Osmo. Romanian unkarilaiset, WSOY 1989
* Lampinen Osmo. Mitkä kumman ammattikorkeakoulut? Tiedepolitiikka 2/1989.
* Lampinen Osmo &amp; Mäkelä Keijo. Laaja vai suppea ammattikorkeakoulu? Korkeakoulutettujen 60%:n tavoiteosuuden analyysi, ammattirakenne-ennakointi. Opetusministeriö, Korkeakoulu- ja tiedepolitiikan osasto, Muistio no 8, 1995.
* Lampinen Osmo (toim.), Ammattikorkeakoulut vaihtoehto yliopistolle, Gaudeamus 1995
* Lampinen Osmo &amp; Savola Marita. Ammattikorkeakoulujen syntyvaiheet, Suomessa teoksessa Lampinen O. Ammattikorkeakoulut vaihtoehto yliopistolle, Gaudeamus 1995.
* Lampinen Osmo. Higher professiona edeucation in USA. Opetusministeriö 1998.
* Lampinen Osmo. Suomen koulutusjärjestelmän kehitys. Gaudeamus 2000.
* Lampinen O. Unkarilaiset Itävalta-Unkarin seuraajavaltioissa. Teoksessa Huotari &amp; Vehviläinen ”Unkari, maa, kansa, historia. Jyväskylä 2004.

## Lähteet
Tomaszów Mazowiecki

**Tomaszów Mazowiecki** on kaupunki ja oma kuntansa Łódźin voivodikunnassa Puolan keskiosassa. Se on Tomaszówin piirikunnan hallintokeskus. Kaupunki sijaitsee noin 60 kilometriä Łódźista kaakkoon. Vuoden 2019 arvion mukaan Tomaszów Mazowieckissä asui 61&nbsp;960 asukasta. Kaupunki on tunnettu tekstiiliteollisuudestaan.

## Lähteet

## Aiheesta muualla
Szczecin Goleniówin lentoasema

**Szczecin-Goleniówin lentoasema** on Puolan Szczecinissa sijaitseva kansainvälinen lentoasema. Se on nimetty Puolan puolalaisen ammattiliiton, Solidaarisuuden mukaan. Lentoaseman suurimpia käyttäjiä ovat halpalentöyhtiöt, kuten Ryanair ja Wizz Air.
Lentoasemalta on bussi- ja junayhteydet sekä Szczecinin että Goleniówin keskustaan.

## Aiheesta muualla

## Lähteet
Ota ja omista

**Ota ja omista** on vuonna 1997 esitetty suomalainen draamakomediasarja, jonka pääosissa näyttelivät Susanna Vasara (myöh. Indrén), Katriina Honkanen ja Pentti Helin.

Malla Ranta (es. Susanna Vasara) on kotiäiti, joka on ollut usean vuoden ajan naimisissa miehensä Ramin (es. Pentti Helin) kanssa. Mallan sinkkuystävä Anu (es. Katriina Honkanen) saa häädön asunnostaan ja päätyy asumaan Rantojen sohvalle. Anun elämäntyyli alkaa kuitenkin pian ärsyttämään Rantoja ja hankkivat Anulle asunnon heidän yläkerrastaan. Malla ja Anu pohtivat paljon myös nuoruuden ja keski-ikäisyyden taitetta, urahaaveitaan, rakastamisen ihanuutta, vauvakuumetta ja naisena riittämisen vaikeutta.

Sarjan studiokuvat on kuvattu Ylen Tohlopin studioilla.

## Rooleissa
### Pääosissa

### Vierailijat

## Jaksot
### Ensimmäinen tuotantokausi

### Toinen tuotantokausi

## Lähteet

## Aiheesta muualla
* ''Ota ja omista'' Yle Areenassa
Vaarojen mies

**Vaarojen mies** (*Danger Man*, Yhdysvalloissa *Destination Danger*) on brittiläinen televisiosarja, jota tuotettiin vuosina 1960–1962 (jaksojen pituus n. 25 min) ja uudelleen 1964–1968 (jaksojen pituus n. 50 min). Sarjan päähahmoa, salaista agenttia John Drakea näyttelee Patrick McGoohan.

Suomessa sarjaa alkoi näyttää Tesvisio syyskuun alussa 1961. Ohjelmatiedoissa sarjaa kuvattiin näin: ”Kansainvälisen juonittelun ja suurrikollisten vaiheilla liikkuu vaarojen mies – John Drake, jonka henki on panoksena taistelussa oikeuden puolesta”.

## Lähteet
USS Ringgold (DD-500)

**USS Ringgold** (runkonumero DD-500) oli Yhdysvaltain  laivaston vuonna 1942 vesillelaskettu Fletcher-luokan hävittäjä toisessa maailmansodassa.

## Valmistus

Alus tilattiin Federal Shipbuilding and Dry Dock Companyltä Kearnystä New Jerseystä, missä köli laskettiin 25. kesäkuuta 1942. Se laskettiin vesille viisi kuukautta myöhemmin 11. marraskuuta kumminaan rouva Arunah Sheperdson Abell ja otettiin palvelukseen vielä samana vuonna 30. joulukuuta ensimmäisenä päällikkönään Thomas F. Conley.

## Palvelus
Alus poistettiin palveluksesta 23. maaliskuuta 1946 ja sijoitettiin Atlantin reservilaivastoon Charlestoniin Etelä-Carolinaan, missä se oli vuoteen 1959. Alus päätettiin luovuttaa Saksan liittotasavallalle osana avustusohjelmaa. Alus modernisoitiin ja varustettiin Charlestonin laivastontelakalla.

## Zerstörer 2 (D171)
Virallisesti alus luovutettiin 14. heinäkuuta 1959 Saksan liittotasavallan laivastolle, joka otti aluksen palvelukseen nimellä *Zerstörer 2*. Alus palveli laivastossa, kunnes se luovutettiin varaosiksi Kreikalle syyskuussa 1981.

## Lähteet
*

### Viitteet
Kettu (Kajaani)

**Kettu** on Kajaanin kaupunginosa, joka sijaitsee noin 2,5 kilometriä Kajaanin keskustasta. Ketussa sijaitsee kauppa sekä päiväkoti.

## Lähteet
Goleniów

**Goleniów** [ɡɔˈlɛɲuf] () on kaupunki Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 22&nbsp;216. Goleniów sijaitsee noin 35 kilometriä koilliseen Szczecinistä.

## Liikenne
Kaupunki sijaitsee kansallisella tiellä DK 3 Tšekin rajalta Świnoujścieen. Se on osa kansainvälistä E28-tietä.
Goleniówin rautatieasema sijaitsee Szczecin - Świnoujścien reitillä, ja sitä palvelevat alueelliset junat ja satunnaiset kaukoliikenteen junat.
Szczecinin lentokenttä sijaitsee 7 kilometrin päässä kaupungista.

## Valokuvia


File:KosciolSwKatarzynyWGoleniowie02.jpg|Pyhän Katariinan kirkko
File:Brama Wolińska.jpg|Wolin-portti
File:Spichlerz (spichrz) w Goleniowie.jpg|Vanha aitta
File:Goleniow szkola kolb9231.JPG|Peruskoulu
File:Goleniów,_Poland_-_panoramio_(2).jpg|Keskiaikainen puolustus


## Ystävyyskaupungit

## Lähteet

## Aiheesta muualla
Kättö (Kajaani)

**Kättö** on Kajaanin kaupunginosa, joka sijaitsee noin kolme kilometriä Kajaanin keskustasta koilliseen. Se kuuluu laajempaan Kuurnan alueeseen. Kättöä rajaa pohjoisessa Heinisuontie, idässä Kätönkuja, etelässä Korpikuja ja lännessä Linnantaustie. Vuoden 2014 lopussa Kätössä oli 985 asukasta.

## Lähteet
Patricio

**Patricio** on miehen etunimi. Suomessa nimi Patricio on vuoden 2019 loppuun mennessä annettu alle 65 miehelle.

## Etymologia

Nimi Patricio tulee roomalaisesta nimestä Patricius, joka on latinaa ja tarkoittaa aatelismiestä. Rooman valtakunnan alkuaikoina patriisit muodostivat erioikeuksia nauttineen säädyn.

## Tunnettuja Patricioita

*Patricio Infante Alfonso (1929–2025), chileläinen pappi
*Patricio Hacbang Alo (1939–2021), filippiiniläinen roomalaiskatolinen piispa
*Patricio Arabolaza (1893–1935), espanjalainen jalkapalloilija
*Patricio Aylwin (1918–2016), chileläinen poliitikko
*Patricio Gabarrón Gil, *Patric* (s. 1993), espanjalainen jalkapalloilija
*Patricio Guzmán (s. 1941), chileläinen elokuvaohjaaja

## Lähteet

## Aiheesta muualla
Komiaho

**Komiaho** on Kajaanin kaupunginosa, joka sijaitsee noin kolme kilometriä Kajaanin keskustasta koilliseen. Komiaho rajautuu pohjoisessa Heiniahontiehen, idässä Puutavarantiehen, etelässä Kainuun ammattiopistoon ja lännessä metsäalueeseen. Vuoden 2014 lopussa Komiaholla oli 486 asukasta.

Komiaholla sijaitsee leikkipuisto ja Teboil.

## Lähteet
Pietarin rahapaja

**Pietarin rahapaja** () on osa Goznakia, Venäjän valtion omistamaa käyttö- ja juhlakolikoita valmistavaa yritystä. Sen perusti 12. joulukuuta 1724 Pietari Suuri. Rahapaja on Pietarin ensimmäisiä teollisuuslaitoksia ja kulttuuriperintökohde.

Rahapajassa on lyöty kolikkoja sekä painettu seteleitä. Kolikoita on tehty tilauksesta myös ulkomaille.

## Lähteet
* http://spmd.goznak.ru/ 

## Aiheesta muualla
Starogard Gdański

**Starogard Gdański** () on kaupunki Pommerin voivodikunnassa Pohjois-Puolassa. Kaupungin asukasluku oli 48&nbsp;136 vuonna 2015.. Se sijaitsee noin 55 kilometriä etelään Gdańskin kaupungista.

## Valokuvia


File:Starogard_Gdański_-_Rynek_(Market_Square).jpg|Kauppatori
File:Starogard_ratusz.jpg|Kaupungintalo
File:Starogard_Gdanski_kosciol_farny.jpg|Pyhän Matteus kirkko
File:Szpital_dla_Nerwowo_i_Psychicznie_Chorych_w_Starogardzie_Gdańskim.JPG|Psykiatrinen sairaala
File:Starogard_Dworzec_2.JPG|Rautatieasema


## Ystävyyskaupungit

## Lähteet

## Aiheesta muualla
Juhani Salovaara

**Juhani Salovaara** (s. 1943) on suomalainen teollinen muotoilija ja muotoilun professori. Hän sai vuonna 2016 Kaj Franck -palkinnon.

Valmistuttuaan Taideteollisesta oppilaitoksesta 1967 Salovaara työskenteli Philipsillä Alankomaissa. Vuonna 1973 hän oli yksi Ergonomiadesign-muotoilutoimiston perustajista. Suomen suurimmaksi kasvanut yritys fuusioitui vuonna 1989 Destemin kanssa ED-Designiksi.

Kaj Franck -palkinnon perusteluissa Salovaaran sanottiin soveltaneen työssään ihmisiin ja tilanteisiin eläytyvää tutkimustapaa ja ottanut tuotteiden käyttäjät mukaan suunnitteluprosessiin. Taideteollisessa korkeakoulussa ja Aalto-yliopistossa hän oli perustamassa International Design Business Management -ohjelmaa (IDBM), jossa kehitettiin muotoilun tulevan kehityksen suuntaa: käyttäjälähtöinen suunnittelu, strateginen muotoilu ja älykkäiden ja tietotekniikkaa sisältävien tuotteiden mukanaan tuoma kysymyksenasettelu korostuivat. Salovaaraa kiitettiin myös ympäristöseikkojen huomioon ottamisesta suunnittelutyössä.

Salovaaran muotoiluasiakkaita ovat olleet muun muassa Metos, Nokia Telecommunications, Opa, Puustelli, Stala ja Tunturi.

Vuonna 2003 Salovaara palkittiin Vuoden teollisena muotoilijana, ja vuonna 2016 hän sai Design Forum Finlandin jakaman Kaj Franck -muotoilupalkinnon.

## Lähteet
Wejherowo

**Wejherowo** (, ) on kaupunki Pommerin voivodikunnassa Pohjois-Puolassa. Kaupungin asukasluku oli 49&nbsp;927 vuonna 2015. Wejherowolla on hyvä rautatieyhteys Gdańskiin ja Gdyniaan. Wejherowo sijaitsee noin 25 kilometriä luoteeseen Gdynian kaupungista.

## Valokuvia


File:Wejherowo_palac_2.jpg|Przebendowski palatsi
File:Budynek_dawnego_szpitalika_w_Wejherowie.jpg|Vanha sairaala
File:Wejherowosobieskiego.JPG|Jana Sobieskiego katu
File:638365_Wejherowo_kościół_Św._Trójcy_03.jpg|Pyhän Kolminaisuuden kirkko, 1754-1755
File:Dworzec_PKP_w_Wejherowie.jpg|Rautatieasema


## Ystävyyskaupungit

## Lähteet

## Aiheesta muualla
Matinkartanonsilta

**Matinkartanonsilta** on Matinkylässä Matinkartanontien ja kiertoliittymän ylittävä jalankulun ja pyöräilyn silta. Sillan pituus on 162,5 metriä ja hyötyleveys 4,0 metriä. Vilkasliikenteisen risteysalueen ylittävän sillan käyttäjiä ovat muun muassa Mattlidenin koulukeskuksen oppilaat sekä läheisen urheilupuiston käyttäjät. Silta rakennettiin alueen laajemman rakennushankkeen yhteydessä, vaikka se ei kuulunut alkuperäiseen suunnitelmaan. Espoon kaupunki kuitenkin päätti sillan rakennuttamisesta liikenneturvallisuuden parantamiseksi. Rakennustyöt aloitettiin kesällä 2017 ja silta avattiin liikenteelle alkukesästä 2018.

Silta on tyypiltään betoninen jännitetty jatkuva palkkisilta. Sen on pääsuunnittelijana on toiminut A-Insinöörit Oy, arkkitehtisuunnittelijana Aihio Arkkitehdit ja urakoitsijana GRK Infra Oy. Silta valittiin Suomessa Vuoden sillaksi 2019.


Matinkartanonsilta Espoo 2019-8-15.png|Matinkartanonsilta Haukilahden suunnasta
Matinkartanonsilta Espoo 160619.jpg|Tukipilari
Matinkartanonsilta Matinkylä 230818.jpg|Näkymä sillalta koilliseen


## Lähteet
Ninja Gaiden II: The Dark Sword of Chaos

**Ninja Gaiden II: The Dark Sword of Chaos** on Tecmon kehittämä ja julkaisema tasohyppely. Peli on julkaistu vuonna  Nintendo Entertainment Systemille ja kolikkopelinä PlayChoice-10:lle sekä myöhemmin Amigalle ja DOS:lle.

Euroopassa peli julkaistiin nimellä *Shadow Warriors Episode II: The Dark Sword of Chaos*. 

## Pelaaminen
Pelin tapahtumat sijoittuvat vuoden edellisen pelin jälkeen. Pelin päähenkilö Ryu Hayabusa rekrytoidaan pysäyttämään paha keisari Ashtar.

Pelissä on uutta se, että pelaaja pystyy seinään tarttumisen jälkeen liikkumaan ylös ja alas. Pelissä on muutama heittoase, kuten heittotähdet ja tuli.

## Vastaanotto
Pelin Virtual Console -versio on saanut GameSpotin arvostelussa arvosanaksi 7.5/10.

## Lähteet
* https://ninjagaiden.fandom.com/wiki/Ninja_Gaiden_II:_The_Dark_Sword_of_Chaos
* https://www.retrogames.cz/play_261-NES.php

### Viitteet

## Aiheesta muualla
* 
* 
* 
*
Polycirrus perplexus

**Polycirrus perplexus** on töyhtömatojen heimoon kuuluva monisukasmatolaji. Sitä tavataan merivedessä.

## Lähteet

## Aiheesta muualla
* Kuva lajista
Rumia

**Rumia** (, ) on kaupunki Pommerin voivodikunnassa Pohjois-Puolassa. Kaupungin asukasluku oli 48&nbsp;632 vuonna 2015.. Kaupungilla on hyvät liikenneyhteydet Gdyniaan ja Gdańskiin sekä valta- että rautateitse. Rumia sijaitsee noin 10 kilometriä luoteeseen Gdynian kaupungista.

## Ystävyyskaupungit

## Lähteet

## Aiheesta muualla
Lokasenna

**Lokasenna** (Lokin riita) on yksi *[[Runo-Edda]]n* runoista. Runo kertoo Lokin ja jumalten välisestä riidasta Ægirin salissa. Se on kirjoitettu ljóðaháttr-runomitalla.

Loki syyttää jumalia muun muassa seksuaalisesta säädyttömyydestä, seiðrin (taikuuden) harjoittamisesta ja puolueellisuudesta. Riita on osa tapahtumasarjaa, joka lopulta johtaa *[[Völuspá]]*-runossa kuvailtuun ragnarökiin. Lokasennassa ei suoraan sanota, että Loki vangitaan Baldrin tappamisesta. Näin todetaan kuitenkin *[[Proosa-Edda]]ssa*.

## Kirjallisuus
*Tynni, Aale (kään.): Eddan jumalrunot. Viides Askel, 2016. 1. painos 1982. .
*Sturluson, Snorri: The Prose Edda. Kääntänyt Jesse L. Byock. Penguin Books, 2005. .
Jeremy Arden

**Jeremy Arden** (s. 24. helmikuuta 1964 Lontoo) on brittiläinen säveltäjä. Hänen tuotantonsa koostuu suurimmilta osin näyttämö- ja kamarimusiikkiteoksista. Hän suoritti kandidaatin tutkinnon City University Londonissa vuosina 1984–87 ja opiskeli siellä sitten säveltämistä (1988–1996), kunnes sai filosofian tohtorin arvon. Hän suoritti sävellysopintoja myös Guildhall School of Music and Dramassa (1987–88).

Ardenin teoksia on esitetty hänen kotimaansa ohella Belgiassa, Saksassa, Italiassa, Japanissa, Alankomaissa, Puolassa, Yhdysvalloissa ja Venezuelassa. Ardenilta ovat tilanneet teoksia muiden muassa BBC Radio 3, Complicite-teatteri-yhtiö, Rosalie Coopman, Loré Lixenberg, London Brass Ensemble, Alonzo Mendoza, Schrek Ensemble ja Sonic Arts Network. Hän on työskennellyt välillä kapellimestarina ja kirjoittanut Schillinger-systeemistä. Ardenin teosten joukossa ovat oopperat *Victory Over the Sun* ja *Columbia*.

Arden luennoi Morley Collegessa vuosina 1992–2003 sekä opetti säveltämistä ja studiosäveltämistä Royal College of Musicissa 1993–2000. Vuonna 2003 hän aloitti opettamisen Hertfordshiren yliopistossa, jossa hän perusti etäoppimiskoulun The Schillinger School of Music vuonna 2005. Hän on osallistunut lapsille suunnattuihin pedagogisiin hankkeisiin.

## Lähteet
Jamaikanbegonia

**Jamaikanbegonia** (*Begonia minor*) on begoniakasvien (Begoniaceae) heimoon kuuluva kasvilaji. Nikolaus Joseph von Jacquin kuvasi lajin tieteelle vuonna 1787.

Jamaikanbegonian kukat ovat väriltään valkoisia. Se kasvaa noin 25–40 senttimetrin korkuiseksi.

## Lähteet
Szczecinek

**Szczecinek** (, ; ) on kaupunki Szczecinekin piirikunnassa Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 40&nbsp;043. Szczecinek sijaitsee noin 170 kilometriä itään voivodikunnan pääkaupungista Szczecinistä. Szczecinek on tärkeä rautatien risteys, joka sijaitsee Poznańin–Kołobrzegin päälinjan varrella. Kaupungista kulkevat rautatiet myös Chojnicelle ja Słupskiin.

## Valokuvia


File:Zamek_Książąt_Pomorskich_w_Szczecinku.JPG|Szczecinek linna
File:Pomnik_Józefa_Piłsudskiego_w_Szczecinku.JPG|Piłsudski patsas
File:Gryf_szczecinecki.jpg|Aarnikotka
File:42-Szczecinek-ratusz(pischmak).jpg|Kaupungintalo
File:Szczecinek_Railway_Station_aerial.jpeg|Rautatieasema


## Ystävyyskaupungit

## Lähteet

## Aiheesta muualla
Panamanvuoriorava

**Panamanvuoriorava** (*Syntheosciurus brochus*) on oravien (Sciuridae) heimoon kuuluva jyrsijälaji. Kanadalainen eläintieteilijä Outram Bangs kuvasi lajin tieteelle vuonna 1902. Panamanvuoriorava on sukunsa ***Syntheosciurus*** ainoa laji. Sitä tavataan Costa Ricassa sekä Panamassa, jossa se elää 1900-2600 metrin korkeudessa.

## Lähteet
Kotona

**Kotona** (entinen **Meillä** **kotona**, alkaen syksystä 2024) on A-lehtien omistama sivusto, joka on perustettu 20. tammikuuta 2016. Sivustolla on paljon kotijuttuja sekä vinkkejä ja inspiraatiota sisustamiseen ja remontointiin. Sivustolla on paljon ruoka- ja leivontareseptejä ja ruoka-aiheisia juttuja. Kotona esittelee myös puutarhoja sekä antaa hoito-ohjeita huonekpuutarhanhoitoon. Sivustolla on myös paljon tee itse -sisältöä, kuten ilmaisia neuleohjeita.  Kotona-sivuston englanninkielinen versio Kotona.com perustettiin tammikuussa 2025.

## Lähteet

## Aiheesta muualla
* https://www.meillakotona.fi/ (viralliset nettisivut)
Talca

**Talca** on kaupunki Chilessä, noin 255 km Santiagosta etelään, ja on sekä Talcan maakunnan että Maulen alueen (Chilen 7. alueen) pääkaupunki. Vuoden 2012 väestönlaskennassa kaupungin väkiluku oli 201 142.

Talca on tärkeä taloudellinen keskus, siellä harjoitetaan mm. viljelyä (vehnä), tuotantotoimintaa sekä viininvalmistusta. Kaupungissa on useita yliopistoja, muun muassa Talcan yliopisto () ja Maulen katolinen yliopisto (). Talcan katolisella kirkolla on merkittävä rooli Chilen historiassa. 

Talcan asukkailla on sanonta *Talca, [[Pariisi]] & [[Lontoo]]*, joka sai alkunsa hattukaupasta, jolla oli nauha, jossa kerrottiin, että kaupalla oli haaramyymälät Pariisissa ja Lontoossa. Kaupan omistaja oli ranskalainen maahanmuuttaja nimeltään Jean-Pierre Lagard.

## Lähteet

## Aiheesta muualla
Szczecinekin piirikunta

**Szczecinekin piirikunta** () on piirikunta Länsi-Pommerin voivodikunnassa Puolan luoteisosassa. Piirikunnan keskuskaupunki on Szczecinek, jossa asui vuoden 2019 arvion mukaan 40&nbsp;043 asukasta. Yhteensä koko piirikunnassa asui 77&nbsp;630 asukasta vuonna 2019.

Szczecinekissa rekisteröityjen ajoneuvojen rekisterikilven kirjaintunnus on ZSZ.

## Lähteet
Parachela maculicauda

**Parachela maculicauda** on aasiankarppien heimoon (Xenocyprididae) heimoon kuuluva pienikokoinen kaakkoisaasialainen makean veden särkikalalaji. Kala on tyypillisesti kolmen ja enintään kuuden senttimetrin mittainen. 
## Lähteet

## Aiheesta muualla
* Levinneisyyskartta FishBasessa
Kyrmynapsija

**Kyrmynapsija** (*Lutjanus gibbus*) on napsijoiden (Lutjinidae) heimoon kuuluva kalalaji. Sitä tavataan Indopasifisella merialueella. Kyrmynapsija kasvaa tavallisesti noin 45 senttimetrin mittaiseksi. Se elää 1–150 metrin syvyydessä.

## Lähteet
Wyatt Oleff

**Wyatt Jess Oleff** (s. 13. heinäkuuta 2003, Chicago, Illinois) on yhdysvaltalainen näyttelijä. Oleff on parhaiten tunnettu Stanley Urisin roolista elokuvasta *[[Se (vuoden 2017 elokuva)|Se]]* (2017). 

Oleff on myös näytellyt elokuvissa *[[Guardians of the Galaxy]]* (2014) ja *[[Guardians of the Galaxy Vol. 2]]* (2017), sekä televisiosarjassa *[[I Am Not Okay with This]]* (2020).

## Nuoruus
Oleff syntyi juutalaiseen perheeseen 13. heinäkuuta 2003 Chicagossa, missä hän asui ensimmäiset seitsemän vuotta. Oleffin ollessa seitsemän vuotta vanha hänen perheensä muutti Los Angelesiin, missä hän aloitti näyttelemisen. Oleffin ensimmäinen rooli oli Coldwell Bankerin mainoksessa.

## Filmografia

## Lähteet

## Aiheesta muualla
*
Wałcz

**Wałcz** () on kaupunki Länsi-Pommerin voivodikunnassa Puolassa. Kaupungin asukasluku oli 25&nbsp;801 ihmistä (2016). Wałcz on 25 kilometrin päässä Piłasta ja voivodikunnan pääkaupunki Szczecinistä se on noin 140 kilometriä kaakkoon.

## Valokuvia


File:Walcz_kosciol_sw_Mikolaja_(1).jpg|Pyhän Nikolauksen kirkko
File:Walcz,_Poland_-_panoramio.jpg|Postitoimisto
File:Gimnazjum_widziane_od_strony_boiska.jpg|Lukio
File:Wałcz,_szpital_miejski.jpg|Entinen sairaala
File:Budyne_dworca_w_Wałczu.jpg|Rautatieasema


## Ystävyyskaupungit

## Lähteet

## Aiheesta muualla
José Napoleón Duarte

**José Napoleón Duarte Fuentes** (23. marraskuuta 1925 – 23. helmikuuta 1990) oli elsalvadorilainen poliitikko ja El Salvadorin presidentti 1. kesäkuuta 1984 – 1. kesäkuuta 1989. Hän oli San Salvadorin pormestari ennen pyrkimistään presidentiksi vuonna 1972. Tuolloin hän hävisi, mutta vaaleja pidetään yleisesti vilpillisinä.

## Lähteet
Juovanapsija

**Juovanapsija** (*Lutjanus synagris*) on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. *L. synagris* kasvaa tavallisesti noin 25 senttimetrin mittaiseksi. Se elää 21–70 metrin syvyydessä.

## Lähteet
Mustaevänapsija

**Mustaevänapsija** (*Lutjanus buccanella*) on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. Mustaevänapsija kasvaa tavallisesti noin 50 senttimetrin mittaiseksi. Se elää 80–150 metrin syvyydessä.

## Lähteet
Pádraig

**Pádraig** on miehen etunimi, Patrick-nimen irlantilainen muoto. Suomessa nimi Padraig on huhtikuuhun 2025 mennessä annettu alle 15 miehelle. Nimi esiintyy myös muodossa **Padraig**, joka on Suomessa annettu noin 20 miehelle.

## Tunnettuja Padraigeja
* Pádraig Harrington (s. 1971), irlantilainen golfaaja
* Pádraig Anraí Mac Piarais, *Patrick Pearse* (1879–1916), irlantilainen kirjailija, runoilija ja poliitikko, yksi Irlannin pääsiäiskapinan 1916 johtajista

## Lähteet
Ralph Abernathy

**Ralph David Abernathy Sr.** (11. maaliskuuta 1926 – 17. huhtikuuta 1990) oli yhdysvaltalainen ihmisoikeustaistelija, joka osallistui Yhdysvaltain kansalaisoikeusliikkeen toimintaan. Hän oli Martin Luther Kingin läheinen ystävä ja neuvonantaja.

Abernathy vieraili myös Suomessa 1970-luvulla.

## Lähteet
Jill Ireland

**Jill Dorothy Ireland** (24. huhtikuuta 1936 Lontoo – 18. toukokuuta 1990 Malibu, Kalifornia) oli englantilainen näyttelijä ja laulaja. Hänet tunnetaan parhaiten yhteistyöstään toisen aviomiehensä Charles Bronsonin kanssa. He esiintyivät yhdessä viidessätoista elokuvassa.

## Lähteet
Kyoto Animationin tuhopoltto

**Kyoto Animationin tuhopoltto** oli Japanin Kiotossa 18. heinäkuuta 2019 tapahtunut joukkosurma. 41-vuotias Shinji Aoba tunkeutui Kyoto Animation -animetuotantoyhtiön studioille noin kello 10.30, levitti bensiiniä rakennukseen, huusi ”kuolkaa!” ja sytytti aineen palamaan. Tekijän kerrotaan paenneen paikalta juoksemalla, mutta hän lyyhistyi pian maahan, jolloin poliisi otti hänet kiinni.

Palossa loukkaantui kymmeniä ihmisiä, joista 35 kuoli. Tekijä loukkaantui hyökkäyksessä itsekin, ja hänet toimitettiin sairaalahoitoon. Teon motiiviksi epäillään kostoa. Mielenterveysongelmista kärsinyt ja ennenkin rikoksesta tuomittu tekijä väitti studion plagioineen hänen töitään.

Tapaus on vakavin Japanissa tapahtunut joukkosurma toisen maailmansodan jälkeen.

Shinji Aoba tuomittiin kuolemaan tuhopolton johdosta. Tuomion mukaan syytetty ei kärsinyt mielenterveyden ongelmasta rikoksen aikaan.

## Lähteet
Kettu (täsmennyssivu)

**Kettu** tarkoittaa seuraavia asioita:

* kettu eli punakettu, koiraeläin
* ketut, koiraeläinten suku
* Kettu, tähdistö
* *[[Kettu (televisiosarja)|Kettu]]*, saksalainen rikossarja
* Kettu, Kajaanin kaupunginosa
*Ketunleipä katso Käenkaali

* sukunimenä:
** Jussi Kettu, oik. *Juha Kosonen*, suomalainen laulaja-lauluntekijä
** Karissa Kettu (s. 1993), suomalainen kirjailija
** Katja Kettu (s. 1978), suomalainen kirjailija ja animaatio-ohjaaja.
Vesa Paavola

**Vesa Paavola** (s. 1947) on suomalainen tietokirjailija ja kolumnisti, joka on käsitellyt erityisesti työelämän ilmiöitä semioottisesta ja usein humoristisesta näkökulmasta.

Paavolan teoksia ovat yhdessä Henri Bromsin kanssa kirjoitettu *Tarokkijohtaminen, organisaatioiden ikuinen käsikirja* (1991), *Ryhtyisinkö sankariksi* (2001), *Työelämän ikuiset myytit* (2010) ja *Olut byrokraatin hampaissa, työelämän kielikuvat* (2018). Hän toimi vuosia Mikro PC- ja Talouselämä-lehtien säännöllisenä avustajana. Koulutukseltaan Paavola on valtiotieteen maisteri. Hän on tehnyt työuransa Helsingin kaupungin palveluksessa, viimeksi organisaatiopäällikkönä vuosina 1994–2011. Hänen isänsä oli toimittaja, kansanedustaja E. J. Paavola.

## Lähteet
USS Wadsworth (DD-516)

**USS Wadsworth** (runkonumero DD-515) oli Yhdysvaltain  laivaston vuonna 1942 vesillelaskettu Fletcher-luokan hävittäjä toisessa maailmansodassa.

## Valmistus

Alus tilattiin Bath Iron Worksiltä Bathista Mainesta, missä köli laskettiin 18. elokuuta 1942. Se laskettiin vesille viisi kuukautta myöhemmin 10. tammikuuta 1943 kumminaan rouva Rebecca Wadsworth Peacher ja otettiin palvelukseen vielä samana vuonna 16. maaliskuuta Bostonin laivastontelakalla ensimmäisenä päällikkönään John F. Walker.

## Palvelus
Alus poistettiin palveluksesta 18. huhtikuuta 1946 ja sijoitettiin Atlantin reservilaivastoon Charlestoniin Etelä-Carolinaan. Alus päätettiin luovuttaa kesällä 1959 Saksan liittotasavallalle osana avustusohjelmaa.

## Zerstörer 3 (D172)
Siirtomiehistö koottiin Charlestoniin samalla kuin alusta valmisteltiin luovutuskuntoon. Alus luovutettiin 6. lokakuuta Saksalle ja saman tien Saksan liittotasavallan laivasto otti aluksen palvelukseen nimellä *Zerstörer 3*.

Kuuden vuoden jälkeen laina-aikaa kasvatettiin, joten alus oli Saksassa 1970-luvun. Alus poistettiin Yhdysvaltain laivastoluettelosta 1. lokakuuta 1974. Samana päivänä se myytiin Länsi-Saksalle. Alus oli Saksan laivastossa vuoteen 1980.

## Lähteet
*

### Viitteet
Hilmar Örn Hilmarsson

**Hilmar Örn Hilmarsson** (s. 23. huhtikuuta 1958 Reykjavík) on islantilainen elokuvamusiikin säveltäjä. Lisäksi hän on aasainuskoa harjoittavan Ásatrúarfélagið-järjestön hengellinen johtaja.

## Tausta ja yksityiselämä
Hilmarin isä, myös nimeltään Hilmar, oli ammatiltaan arkkitehti ja äiti Rannveig. Hilmar on naimissa Ragna Sigurðardóttirin kanssa. Parilla on neljä lasta.

Hilmar liittyi aasainuskoa harjoittavaan Ásatrúarfélagið-järjestöön ollessaan 16-vuotias melko pian järjestön perustamisen jälkeen. 

## Ura muusikkona
Hilmar voitti 1990-luvulla työstään Felix-palkinnon ja sai HARPA-ehdokkuudet vuosina 2012 ja 2017. Hän on tehnyt yhteistyötä Björkin, Eivør Pálsdóttirin, Sigur Rósin, Páll Guðmundssonin ja Steindór Andersenin kanssa.

Hilmar on käyttänyt luonnonääniä musiikissaan, jossa myös heijastuu hänen henkisyytensä.

## Toiminta allsherjargoðina
Hilmar toimii islantilaisten uuspakanoiden Ásatrúarfélagið-järjestön ylipappina. Hän aloitti virassa vuonna 2003. Hän korostaa järjestön pasifistisuutta, ihmisen eloa sopusoinnussa itsensä ja ympäristönsä kanssa sekä lähetystyön tarpeettomuutta.

Allsherjargoðina Hilmar on myös edistänyt vuoropuhelua eri uskontokuntien välillä.

## Lähteet

## Aiheesta muualla
* 
* Elonet: Hilmar Örn Hilmarsson
Scandinavia and the World

**Scandinavia and the World**  joka tunnetaan myös nimellä **SatW** (englantia, Skandinavia ja maailma) on tanskalainen englanninkielinen internetsarja jonka on kirjoittanut Humon, naispuolinen sarjatuottaja Tanskasta. Sen tarkoituksena on ajaa erilaisia stereotypioita, erityisesti pohjoismaisia. Kukin maa tai joissakin tapauksissa alue edustaa naispuolista ja miespuolista henkilöä (sisaruksia), jotka ovat yleensä aina pukeutuneet alueensa lippuun.
Cajunmusiikki

**Cajunmusiikki** on Yhdysvaltain eteläosien ranskalaisperäisten siirtolaisten cajunien kansanmusiikkia, jota esitetään yhä Louisianassa, Texasissa, Oklahomassa ja Mississippissä. Cajun on pääasiassa tanssimusiikkia, ja käytetyimmät rytmit ovat valssi, one-step ja two-step. Cajunin perussoittimia ovat jo 1920-luvulta lähtien olleet harmonikka, viulu, lusikat ja triangeli.

Merkittävimpiä cajunmuusikoita ovat olleet esimerkiksi Jay Miller, Nathan Abshire, Jimmy C. Newman ja Doug Kershaw.

Cajunmusiikilla on ollut merkittävä vaikutus cowboy-musiikin, western swingin ja zydecon syntyyn.

## Lähteet
Nöykkiön koulu

**Nöykkiön koulu** on Espoon Nöykkiössä sijaitseva yläkoulu, joka tarjoaa perusopetusta kaikille 7–9-luokkalaisille. Koulussa on noin 540 oppilasta ja 50 opettajaa.

Koulurakennus on valmistunut 1986, ja se vihittiin käyttöön samana vuonna 30. elokuuta. Vuonna 2002 rakennusta laajennettiin ja remontoitiin. Rakennuksen ovat suunnitelleet arkkitehdit Eero Miikkulainen ja Pentti Korhonen.

Koulun rehtori on Jukka Mielikäinen. Koulussa on yleisopetuksen lisäksi matemaattis-luonnontieteellinen painotus, kaksikielinen opetus ja pienluokkaopetusta. 

## Lähteet
* Valinnaisuus, Nöykkiön koulu (pdf)

### Viitteet

## Aiheesta muualla
*
*
USS Charles Ausburne (DD-570)

**USS Charles Ausburne** (runkonumero DD-570) oli Yhdysvaltain  laivaston vuonna 1942 vesillelaskettu Fletcher-luokan hävittäjä toisessa maailmansodassa.

## Valmistus

Alus tilattiin Consolidated Steel Corporationilta Orangesta Texasista. Se laskettiin vesille 16. maaliskuuta 1942 kumminaan rouva W. H. Cotten ja otettiin palvelukseen vielä samana vuonna 24. marraskuuta ensimmäisenä päällikkönään L. K. Reynolds.

## Palvelus
Alus lähti Okinawalta 10. syyskuuta 1945 ja saapui 17. lokakuuta Washingtoniin, missä sen miehistö vastaanotti presidentillisen tunnustuksen ansioistaan sodan aikana. Vierailtuaan New Yorkissa alus saapui Charlestoniin Etelä-Carolinaan, missä se poistettiin palveluksesta ja siirrettiin reserviin 18. huhtikuuta 1946.

## Zerstörer 6 (D180)
Alus lainattiin 12. huhtikuuta 1960 Länsi-Saksalle ja Saksan liittotasavallan laivasto otti aluksen palvelukseen nimellä *Zerstörer 6*.

## Lähteet
*

### Viitteet
Roberto Valentini

**Roberto Valentini** (n. 1674 Leicester – 26. toukokuuta 1747 Rooma) oli brittiläissyntyinen, Roomaan asettunut säveltäjä, huilisti ja oboisti. Hänen alkuperäinen nimensä oli **Robert Valentine**.

Valentini oli alun perin kotoisin Leicesterista, mutta jätti kotikaupunkinsa 1600-luvun lopussa ja lähti kiertämään Eurooppaa ennen asettumistaan lopulta Roomaan. Hän muun muassa soitti Arcangelo Corellin johtamassa Georg Friedrich Händelin *[[La resurrezione]]n* kantaesityksessä. Hän ehti elämänsä aikana saada musiikkiaan julkaistuksi Roomassa, Amsterdamissa, Pariisissa ja Lontoossa. Valentini keskittyi kamarimusiikkiin, jossa hän antoi keskeisen aseman huilulle, oboelle ja mandoliinille. Hän on saattanut käyttää mallinaan Giuseppe Gaetano Bonin työtä.

## Lähteet